ธปท.เผยทุนสำรองแตะ1.992แสนล้านดอลลาร์
ธปท.เผยทุนสำรองแตะ 1.992 แสนล้านเหรียญสหรัฐ คาดแทรกแซงค่าเงินบาทแข็งช่วยสั้นและสินทรัพย์ที่ไม่ใช่เงินเหรียญสหรัฐเพิ่มค่า
11 มี.ค. 2554

ธปท.เผยทุนสำรองแตะ 1.992 แสนล้านเหรียญสหรัฐ คาดแทรกแซงค่าเงินบาทแข็งช่วยสั้นและสินทรัพย์ที่ไม่ใช่เงินเหรียญสหรัฐเพิ่มค่า 
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 4 มี.ค.ปีนี้อยู่ที่ระดับ 1.808 แสนล้านเหรียญสหรัฐหรือประมาณ 5.51 ล้านล้านบาท เพิ่มขึ้น 1,600 ล้านเหรียญสหรัฐหรือประมาณ 4.8 หมื่นล้านบาท จากสัปดาห์ก่อนอยู่ที่ระดับ 1.792 แสนล้านเหรียญสหรัฐ หรือประมาณ 5.48 ล้านล้านบาท ด้านฐานะสัญญาซื้อขายเงินตราต่างประเทศล่วงหน้าแลกกับเงินบาท(Forward)อยู่ที่ระดับ 1.84 หมื่นล้านเหรียญสหรัฐ เพิ่มขึ้น จาก 1.77 หมื่นล้านเหรียญสหรัฐในสัปดาห์ก่อน และเมื่อรวมฐานะForward และทุนสำรองทั้งหมดแล้วพบว่าปริมาณเงินทุนสำรองมีทั้งสิ้นถึง 1.992 แสนล้านเหรียญสหรัฐ  หรือประมาณ 5.98 ล้านล้านบาท 
ทั้งนี้ คาดว่าทุนสำรองที่ปรับเพิ่มขึ้นเป็นผลมาจาการเข้าแทรกแซงเงินบาทแข็งค่าในช่วงสั้นที่ผ่านมา  ด้วยการทยอยเข้าซื้อเงินเหรียญสหรัฐเข้าเก็บในทุนสำรอง  และส่วนหนึ่งเป้ฯผลมาจากสิทรัพย์ซึ่งเป็นสกุลเงินตราต่างประเทศอื่นๆซึ่งมิใช่เงินเหรียญสหรัฐแข็งค่าขึ้น ขณะที่ทองคำก็มีมูลค่าเพิ่มขึ้น ทำให้มูลค่าทุนสำรองเพิ่มขึ้นด้วย 
สำหรับฐานเงินหรือเงินสดหมุนเวียนในมือประชานและเงินฝากของสถาบันการเงินที่ธปท.อยู่ที่ระดับ 1.230 ล้านล้านบาท เพิ่มขึ้นเล็กน้อยจากสัปดาห์ก่อนที่ระดับ 1.215 ล้านล้านบาท เป็นการปรับเพิ่มขึ้นตามการฟื้นตัวของเศรษฐกิจ และเงินเฟ้อ ส่งผลให้ความต้องการใช้จ่ายที่เพิ่มขึ้นตามราคาสินค้าที่ปรับขึ้น